b'\n_START_ARTICLE_\nTieto-Finlandia-palkinto\n_START_PARAGRAPH_\nTietokirjallisuuden Finlandia-palkinto  eli Tieto-Finlandia-palkinto on my\xc3\xb6nnetty vuodesta 1989 ansiokkaalle suomalaiselle tieto- tai oppikirjalle, \xe2\x80\x9djonka voidaan katsoa merkitt\xc3\xa4v\xc3\xa4sti edist\xc3\xa4v\xc3\xa4n lukijoiden kiinnostusta kerronnaltaan taidokkaaseen tietokirjallisuuteen\xe2\x80\x9d. Palkinnon my\xc3\xb6nt\xc3\xa4\xc3\xa4 Suomen Kirjas\xc3\xa4\xc3\xa4ti\xc3\xb6. S\xc3\xa4\xc3\xa4ti\xc3\xb6 asettaa kolmihenkisen valintalautakunnan, joka valitsee palkintoehdokkaaksi kolmesta kuuteen kirjaa sek\xc3\xa4 henkil\xc3\xb6n, joka tekee esityksist\xc3\xa4 lopullisen valinnan palkinnon saajaksi. Palkinnon suuruus on 30\xc2\xa0000 euroa._NEWLINE_Tieteentekij\xc3\xa4t ja tietokirjailijat ovat arvostelleet palkinnon perusteita liian l\xc3\xb6yhiksi, viihteellisiksi ja ep\xc3\xa4tieteellisiksi._NEWLINE_Vuonna 2016 palkinto jaettiin ensimm\xc3\xa4isen kerran nimell\xc3\xa4 tietokirjallisuuden Finlandia-palkinto.'